NaiveNeuron/SloPal huggingface dataset:
Galbavý, Tomáš, poslanec NR SR (2011-04-01):
Pán predsedajúci, ďakujem za slovo. Rovnako ďakujem všetkým tým, ktorí ma poctili faktickou poznámkou. Len stručne. Pán poslanec Saloň, vy argumentujete tým, že súčasne aktuálny stav, čiže jazyka o používaní národnostných menšín nerobí žiadne problémy. Nerobí, samozrejme. Je to zákon, ktorý všetci rešpektujú. Ale ja sa môžem spýtať práve naopak, a čo, aký problém zavedie nový zákon, ktorý o nejakých pár centimetrov rozširuje tieto práva našich spoluobčanov? Veď na tom nevidím tiež rovnako nič zlé. Ten vývoj ide stále dopredu. Pán poslanec Rafaj, ja som politik, poslanec, nie som profesionál obhajca a prirovnať moje vystúpenie k obhajobe vraha je dosť nenáležité, ale prosím, nech si každý urobí úsudok o tom sám, čiže to si ani nezaslúži komentár. Pán poslanec Číž, ďakujem za tých 70 %, isteže aj druhé čítanie bude o tom, aby sme odpovedali na otázky charakteru, že prečo napríklad zníženie kvóra a tak ďalej a tak ďalej, iste sme otvorení a budeme musieť diskutovať. Pani poslankyňa Gabániová, pri všetkej úcte, som naozaj nerozumel vašej faktickej poznámke, ale možno, že ste chceli zrejme poukázať na to, že Orbán je ten zlý a nebezpečný, ktorý dáva volebné právo slovenským Maďarom. Nevšimli ste si, že vôbec slovenskí Maďari na to nereagujú? Čo s tým majú spoločné? Čo my máme spoločné s Orbánom? To je ich politika, ktorú považujem za zvrátenú a zlú. Vážte si, že tí naši spoluobčania si vážia Slovensko a krajinu, kde žijú, a nereagujú na Orbánove politikárčenie. To je to podstatné.
D. Jarjabek, poslanec: (2002-06-20):
Pre mňa z toho, čo som tu počul, vyplýva len jedna jediná vec z týchto všetkých informácií, že keby som to chcel parafrázovať, nie Dzurinda má odvolávať Macejka, ale Macejko má odvolávať Dzurindu. To je asi veľmi jednoducho povedané to, čo sme tu počuli. No a ja by som bol veľmi rád, keby vystúpili aj niektorí ctení poslanci tohto parlamentu, ktorí určite majú oveľa viacej informácií o tejto problematike, a zdôvodnene to hovorím podľa toho, čo zaznelo v médiách, ako má pán predseda alebo pán minister Macejko, čiže bol by som veľmi rád, aby títo ctení poslanci – oni veľmi dobre vedia, o ktorých hovorím a na ktorých všetci bez úcty myslíme –, aby aj títo páni poslanci, tzv. ctení, vystúpili. Ďakujem za pozornosť.
Bugár, Béla, podpredseda NR SR (2017-05-11):
Vážené panie poslankyne, vážení páni poslanci, vítam v prvom rade vládu na dnešnom rokovaní na hodine otázok. Predtým dovoľte, aby som na balkóne uvítal študentov z Gymnázia Milana Rastislava Štefánika z Nového Mesta nad Váhom. Buďte vítaní! (Potlesk.) Pán premiér, takže začneme teraz hodinou otázok . Poslanci písomne položili dovčera do dvanástej hodiny 13 otázok na predsedu vlády a 25 otázok na členov vlády. Prosím teraz pána predsedu vlády, aby oznámil, kto z členov vlády bude odpovedať na otázky za neprítomných členov vlády. Nech sa páči.
M. Číž, podpredseda NR SR: (2009-06-17):
Prerušujem rokovanie o tomto bode programu. Ďakujem navrhovateľovi, teda navrhovateľ ešte zostane na svojom mieste, ale ďakujem mu za účasť na tomto bode, aj spravodajcovi v každom prípade. Ďalším bodom programu je prvé čítanie o návrhu poslanca Národnej rady Slovenskej republiky Petra Gaburu na vydanie zákona, ktorým sa mení a dopĺňa zákon č. 513/1991 Zb. Obchodný zákonník v znení neskorších predpisov . Je to tlač parlamentná 1097, návrh na jeho pridelenie výborom je v rozhodnutí predsedu č. 1124. Pán navrhovateľ, máte opäť slovo a uveďte tento poslanecký návrh zákona.
Šebej, František, poslanec NR SR (2016-04-27):
Ďakujem, pán predsedajúci. Vážené poslankyne, vážení poslanci, dovoľte mi predniesť správu o výsledku prerokovania návrhu na vymenovanie poslancov Národnej rady za vedúcich stálych delegácií do medzinárodných parlamentných organizácií a ich členov, ktorý máte ako tlač č. 28. Konkrétne sú to nasledovné medzinárodné parlamentné organizácie: Parlamentné zhromaždenie Rady Európy, Parlamentné zhromaždenie NATO, Parlamentné zhromaždenie Organizácie pre bezpečnosť a spoluprácu v Európe (OBSE), Parlamentné zhromaždenie Organizácie pre hospodársku spoluprácu a rozvoj (OECD), Stredoeurópska iniciatíva, Parlamentné zhromaždenie Únie pre Stredomorie, Parlamentné zhromaždenie Čiernomorskej hospodárskej spolupráce a Medziparlamentná únia. Uvedený návrh bol pripravený na základe nominácií jednotlivých poslaneckých klubov a zahraničný výbor tieto nominácie akceptoval v plnom rozsahu. Dovoľte mi informovať vás, že zahraničný výbor prerokoval predmetný materiál na svojej tretej schôdzi dňa 20. apríla 2016. Uznesením č. 5 ho odporučil Národnej rade schváliť. Navrhujem, aby sme hlasovanie o vymenovaní vedúcich a členov stálych delegácií vykonali o všetkých kandidátoch naraz jedným hlasovaním. Ďakujem, pán predseda.
Fedor, Martin, poslanec NR SR (2014-12-11):
Vážený pán predseda, kolegyne, kolegovia, Výbor Národnej rady Slovenskej republiky pre obranu a bezpečnosť predkladá v súlade s uznesením Národnej rady č. 33 zo 16. mája 2012 a § 9 zákona č. 166/2003 Z. z. o ochrane súkromia pred neoprávneným použitím informačno-technických prostriedkov správu výboru o stave použitia informačno-technických prostriedkov za I. polrok 2014. V súlade s § 9 zákona č. 166/2003 Z. z. o ochrane súkromia pred neoprávneným použitím ITP výbor požiadal Slovenskú informačnú službu, ministerstvo vnútra za časť Policajný zbor, ministerstvo obrany za časť Vojenské spravodajstvo, ministerstvo spravodlivosti za Zbor väzenskej a justičnej stráže, ministerstvo financií za finančnú správu v mesiaci júl 2014 o zaslanie správy o použití ITP za I. polrok 2014. Správu o použití ITP za I. polrok 2014 predložili všetky dotknuté subjekty vo verzii, ktoré neobsahovali utajované skutočnosti, a niektoré z nich aj informácie vo verzii obsahujúce utajované skutočnosti. Údaje o použití ITP neobsahujúce utajované skutočnosti, tak ako ich jednotlivé dotknuté subjekty predložili, sú uvedené v predloženej správe. Výbor pre obranu a bezpečnosť uvedenú správu prerokoval 7. októbra 2014 na 52. schôdzi, zobral ju na vedomie a odporučil Národnej rade vziať ju na vedomie. Návrh na uznesenie je súčasťou správy. Pán predsedajúci, prosím, otvorte rozpravu k tomuto materiálu.
Sulík, Richard, predseda NR SR (2011-03-25):
Pani poslankyňa Kiššová.
Uhliarik, Ivan, poslanec NR SR (2014-11-10):
Pán poslanec, hovorili ste o hrdinoch zdravotníkoch z piešťanskej nemocnice. Naozaj, lavínu, ktorú spustili títo dvaja zdravotníci, jej pozitívom je aj to, že sa ľudia prestávajú báť. Mnohým z nás pristávajú na mailoch alebo na esemeskách, alebo v telefonátoch informácie, ktoré hovoria o ďalších kauzách. Pred chvíľou som oznámil jednu rovnako megakauzu. Som rád, že tu sedí pán minister školstva, nový pán minister školstva. A táto kauza hovorí o tom, že v auguste roku 2014 košická Lekárska fakulta obstarala magnetickú rezonanciu 
1,5-teslovú, to je dôležitá informácia, až za 3 mil. eur. Jej výrobca je firma Siemens. To, čo je zarážajúce opäť, je, že táto fakulta to nekúpila od firmy Siemens priamo, aj keď inštaláciu a servis vykonáva táto firma, ale opäť cez sprostredkovateľa. Poviem porovnanie cien, ktoré rovnaké alebo ešte polovičné teda cétečko kúpili v Čechách. V Českej republike kúpila Nemocnica Na Homolke lepší alebo teda dvojnásobne rýchlejší a výkonnejší Siemens za 1,1 mil. eur a Masarykova univerzita za 1,9. To znamená, naozaj piešťanské CT je špička ľadovca, ktorá odhaľuje ďalšie rozkrádanie verejných financií aj v iných rezortoch, a v tomto prípade Lekárska fakulta v Košiciach prekonala cenou skutočne všetkých.
Laššáková, Jana, podpredsedníčka NR SR (2013-03-20):
Chcete reagovať, pani poslankyňa, na faktickú poznámku? Nie. Nech sa páči, pán poslanec Jasaň, máte slovo.
Bagačka, Michal, poslanec NR SR (2016-09-12):
Pán predseda, dajte, prosím, hlasovať o zákone ako celku s odporúčaním gestorského výboru schváliť.
Blanár, Juraj, podpredseda NR SR (2022-10-27):
Ďakujem za uvedenie tohto návrhu zákona. Teraz udeľujem slovo spoločnému spravodajcovi z ústavnoprávneho výboru pánovi poslancovi Lukášovi Kyselicovi, aby informoval Národnú radu o výsledku rokovania vo výboroch a rovnako zdôvodnil stanovisko gestorského výboru. Nech sa páči.
Vášáryová, Magdaléna, poslankyňa NR SR (2013-05-15):
Ďakujem veľmi pekne za slovo. Pán poslanec, vy ste niekoľkokrát zdôraznili, že vláda Roberta Fica hrá krátke hry. Podľa teórie hier sa dajú hrať krátke hry a krátke hry môžu byť aj veľmi výnosné, len sa musia hrať krátko. Akákoľvek krátka hra, ktorá chce pokračovať dlhšie, ruinuje nielen hru, ale aj hráčov. To je podľa teórie hier. Ak by sme chceli a mysleli na budúcnosť, tak ak ste hovorili, že tento materiál celkom správne identifikuje, že jedným z kľúčových bodov budúceho rastu a prosperity celej Slovenskej republiky je vzdelanie, tak by sme museli mať pred sebou iné plány na rozvoj vzdelanosti na Slovensku. Ja som sa vrátila pred dvoma týždňami z Taiwanu. Taiwan bola obyčajná krajina, kde ľudia žili v drevených domčekoch, čakali na to, že sa situácia v mainland China zmení, že sa budú môcť vrátiť čankajškovci späť do Číny, do hlavnej krajiny, ale v momente, keď pochopili, že to je dlhodobá záležitosť, začali investovať do vzdelania. Dnes dávajú do vzdelania a vedy a rozvoja výskumu 20 % svojho HDP. To sú krajiny, ktoré dnes myslia na budúcnosť. My myslíme na čo? Na krátku hru, na krátkodobý prospech.
Vons, Peter, poslanec NR SR (2021-11-24):
Ďakujem. Ja len, že hlasovanie bude dnes o 11.00 hod.
Kollár, Boris, predseda NR SR (2022-06-15):
Áno, ďakujem velice pekne, tak sme opravili túto vec alebo dali na správnu mieru. Takže teraz dávam hlasovať o návrhu pani poslankyne Cigánikovej. Prosím, prezentujme sa a hlasujeme. Pani Krištúfková, asi nechcete faktickú, že? Pani poslankyňa Krištúfková, nesmejte sa, len odpovedajte. Ďakujem pekne. A teraz sa červenáte. Dobre. (Smiech v sále.) Prosím, hlasujeme o návrhu pani poslankyne Bittó Cigánikovej. Prosím, prezentujme sa a hlasujeme. (Hlasovanie.) Prítomných 135 poslancov, za 95, proti 8, zdržalo sa 31, nehlasoval 1. Uvedený návrh pani poslankyne Cigánikovej sme schválili. Potom tu máme návrh pána poslanca Vetráka. Prosím, prezentujme sa a hlasujeme. (Hlasovanie.) Prítomných 134 poslancov, za 93, proti 5, zdržalo sa 36. Uvedený návrh sme schválili. A teraz tu máme môj návrh. Prosím, prezentujme sa a hlasujeme. (Hlasovanie.) Prítomných 135 poslancov, za 131, proti 1, zdržali sa 3. Uvedený návrh sme schválili. A teraz môžeme pokračovať v návrhu poslanca Šimka na vydanie zákona, ktorým sa mení a dopĺňa zákon č. 343/2015 Z. z. o verejnom obstarávaní, tlač 904, bod programu. A o slovo sa hlási pán minister Milan Krajniak.
Valocký, Jozef, poslanec NR SR (2020-10-20):
Ďakujem pekne, pán podpredseda. Ja by som sa chcel spýtať, pán spravodajca, čo vám robí problém hlasovať zajtra? Pán spravodajca? (Reakcia z pléna.) Čo robí problém hlasovať zajtra je... je o 11.00 hod.? Je to taký neskutočný problém? Už traumatizujeme spoločnosť asi dva mesiace... (Prerušenie vystúpenia predsedajúcim.)
B. Bugár, podpredseda NR SR: (2004-09-07):
(Hlasovanie.) Prítomných 133, za návrh 70, proti 23, zdržalo sa 40 poslancov. Konštatujem, že návrh tohto zákona sme postúpili do druhého čítania. Nech sa páči.
Žitňanská, Lucia, ministerka spravodlivosti SR (2011-03-31):
K trestnému konaniu sa neviem vyjadriť, pán poslanec, pretože o ňom nemám informácie a ani nemám mať odkiaľ ako ministerka spravodlivosti, ku kontrole detto. Na vašu doplňujúcu otázku môžem len odpovedať zase sprostredkovane, že asi sa to pánovi ministrovi školstva zdalo správne, keď tak urobil. Ďakujem pekne.
B. Bugár, podpredseda NR SR: (2004-06-18):
(Hlasovanie.) Prítomných 132 poslancov, za návrh 127,  proti 1, zdržali sa 3, nehlasoval 1. Konštatujem, že sme schválili návrh tohto uznesenia. Teraz pristúpime k hlasovaniu o návrhu skupiny poslancov Národnej rady Slovenskej republiky na vydanie zákona o navrátení vlastníctva k niektorému nehnuteľnému majetku cirkvám a náboženským spoločnostiam (tlač 729). Pán poslanec Hajduk, nech sa páči, máte slovo. A. Hajduk, poslanec: Ďakujem za slovo, pán predsedajúci. Dajte hlasovať o tom, že Národná rada sa uzniesla v súlade s § 73 ods. 3 písm. c) rokovacieho poriadku prerokovať predložený vládny návrh zákona v druhom čítaní.
Kollár, Boris, poslanec NR SR (2016-12-07):
Dovoľujem si len požiadať všetkých členov výboru pre verejnú správu a regionálny rozvoj, že dnešné rokovanie výboru sa uskutoční o 13.00 hod. v rokovacej miestnosti výboru č. 147a. Ďakujem.
B. Bugár, podpredseda NR SR: (2001-09-12):
M. Aibeková, poslankyňa: Ja chcem iba poďakovať za pripomienky, ktoré odzneli na moje vystúpenie, a ešte na jednu vec som zabudla. Ja si myslím, že je tá, čo sa týka oblasť zdravotníctva, že je veľmi nekvalifikovane spracovaná dôvodová správa k tomuto návrhu zákona. Ja si myslím, že mnohé veci, keby boli vysvetlené, napríklad o tejto prevencii, ktorá prešla na obce, keby to tam bolo vysvetlené. Len nie je to tam, bohužiaľ, ani slovom a budem súhlasiť s tým, aby sa to teda riešilo, samozrejme, že aj obec nech sa zapojí na svojej úrovni, ale tieto programy musia byť zakomponované aj do celoslovenských programov. Inak to nie je možné. Napríklad taká prevencia onkologických ochorení. To by žiadna obec sama nezvládla. Takže keby pán minister bol toto riadne vysvetlil v dôvodovej správe, čo ho tiež žiadam, aby dopracoval dôvodovú správu k tejto svojej časti, tak mnohé nedorozumenia by sa vyjasnili, keby bol ten materiál naozaj kvalitne spracovaný. Ďakujem.
Laurenčík, Milan, podpredseda NR SR (2021-12-03):
Ďakujem, pán poslanec, prosím, zaujmite miesto pre spravodajcu. Ja teraz otváram rozpravu, do ktorej som nedostal žiadnu písomnú prihlášku, preto sa pýtam, či sa hlási do rozpravy niekto ústne. Konštatujem, že nie. Vyhlasujem rozpravu za skončenú. Predpokladám, že keď rozprava neprebehla, tak ani pán navrhovateľ, ani pán spravodajca nebudú zaujímať stanovisko k rozprave, a preto prerušujem rokovanie o tomto bode programu. Ďalším bodom programu 51. schôdze je návrh vlády na skrátené legislatívne konanie o vládnom návrhu zákona, ktorým sa mení zákon č. 91/2010 Z. z. o podpore cestovného ruchu v znení neskorších predpisov . Návrh vlády má parlamentnú tlač 802. Prosím pána ministra dopravy a výstavby Slovenskej republiky, pána Andreja Doležala, aby nám vládny návrh zákona odôvodnil. Pán minister, nech sa páči.
Laššáková, Jana, podpredsedníčka NR SR (2013-05-28):
Ďakujem, pani generálna riaditeľka. Zaujmite miesto určené pre navrhovateľov. A teraz dávam slovo členovi výboru pre pôdohospodárstvo a životné prostredie, poslancovi Róbertovi Pucimu, aby informoval Národnú radu o výsledku prerokovania správy vo výbore. Nech sa páči, pán spravodajca, máte slovo.
Paška Pavol, predseda NR SR (2012-12-18):
Hlasujeme. (Hlasovanie.) 141 prítomných, 125 bolo za, 16 sa zdržali. Vyslovili sme súhlas s uvedenou zmluvou. Dámy a páni, odhlasovali sme všetky prerokované body. Chcem vám predložiť a zároveň vás požiadať o súhlas s ďalším priebehom schôdze. Budeme pokračovať v rozprave o prebiehajúcom bode, ktorým je správa o justícii. Navrhujem, aby sme aj vzhľadom na počet prihlásených rokovali dnes o tomto bode až do úplného ukončenia rozpravy. V prípade, ak bude nevyhnutné, aj po 19. hodine, s tým, že hlasovať nebudeme a budeme potom zajtra ráno pokračovať rozpočtami inštitúcií a po nich budeme pokračovať druhým a tretím čítaním o vládnom návrhu zákona. Ak by náhodou dnes skončila rozprava k uvedenému bodu, ktorý uvádza pán minister spravodlivosti, skôr ako pred 19., tak navrhujem, aby sme, samozrejme, pokračovali rozpočtami organizácií a po prerokovaní rozpočtov pokračovali druhým a tretím čítaním o zákone č. 309 o obnoviteľných zdrojoch. Takže dávam hlasovať o tomto návrhu, to znamená, v prípade, ak bude rozprava o správe, ktorú predkladá pán minister spravodlivosti, dlhšia, navrhujem, aby sme rokovali aj po 19. hodine do ukončenia rozpravy bez hlasovania. O všetkých prerokovaných bodoch z dnešnej rozpravy a zajtrajšej budeme hlasovať až zajtra o 17. hodine, vrátane uznesení, ktoré súvisia so správou, ktorú prednáša pán minister. Budeme hlasovať o tomto návrhu. (Hlasovanie.) 78 prítomných, 76 za, 1 sa zdržal, 1 nehlasoval. Takže budeme pokračovať podľa schváleného návrhu tak, ako som ho predložil. Ešte pán predseda výboru Baška.
Pčolinský, Peter, podpredseda NR SR (2023-02-07):
Pán Saloň, viem, že ste nespokojný, ale prosím vás, nevyrušujte priebeh schôdze.
Zmajkovičová, Renáta, podpredsedníčka NR SR (2013-09-10):
Ďakujem, pán spravodajca. Otváram rozpravu. Do rozpravy som dostala jednu písomnú prihlášku za poslanecký klub SDKÚ – DS. Pán poslanec Beblavý, nech sa páči.
Jarjabek, Dušan, poslanec NR SR (2017-12-05):
Ďakujem pekne za slovo. Viete, ja by som to s tým pánom Rajtárom takto všetko nezľahčoval. Toto, čo tuná zaznelo, to sú naozaj veľmi vážne veci. Ak len polovica z toho je pravda, čo tu zaznelo, a zaznelo toho tuná teda pekne veľa, tak by sa mal pán Rajtár ospravedlniť v prvom rade svojim voličom, opozícii aj koalícii, všetkým poslancom, že tuná ešte má tú drzosť sedieť, a vzdať sa poslaneckého mandátu. Neodpovedal na základné otázky: Naviedol svojho asistenta na to, aby spáchal trestný čin? A ak je to tak, čo dostal tento asistent od pána Rajtára za to, že spáchal tento trestný čin, ak toto všetko je pravda, čo tu zaznelo? Toto by ma veľmi zaujímalo, pretože toto je kauza ako hrom! A s tou kauzou by sme sa mali zaoberať v tomto, v tejto Národnej rade preto, lebo zneužiť banku, takýmto spôsobom urobiť z bankovej inštitúcie jeden nedôveryhodný barák, no tak to sa ešte skutočne nepodarilo nikomu. No, viete, a vypočuli sme si tuná veľmi veľa zaujímavých vecí o tzv. tieňovej vláde. A keby to bolo z rokovacieho poriadku možné, určite, a bola by to desná sranda, to vám garantujem, by som dal návrh na odvolanie tieňovej vlády aj s tými tzv. pánmi, čo v tej tieňovej vláde akože sedia. Návrh na odvolanie tieňovej vlády tu ešte nebolo. Takže prajem príjemný deň.
Bugár, Béla, podpredseda NR SR (2018-05-28):
Na vystúpenie pána poslanca s faktickou pán poslanec Marian Kotleba. Nech sa páči.
Žiga, Peter, podpredseda NR SR (2024-09-10):
Ďakujem, pán minister, prosím, aby ste zaujali miesto pre navrhovateľov. Teraz dávam slovo členovi výboru pre obranu a bezpečnosť poslancovi Michalovi Bartekovi, aby Národnú radu informoval o výsledku prerokovania návrhu vlády vo výbore. Nech sa páči, pán poslanec.
Laššáková, Ľubica, poslankyňa NR SR (2021-10-26):
Ďakujem pekne za slovo, pán predseda. Už sme si dnes v rozprave vo faktických poznámkach od koaličných pánov kolegov poslancov naozaj vypočuli všeličo, ale tak ako sme sa nič nedozvedeli k praktickým opatreniam na zmiernenie silných ekonomických dopadov na ľudí od pána ministra Sulíka, tak sme sa teda nedozvedeli nič ani od našich koaličných kolegov. Som preto veľmi rada, že aspoň rozprava od nejakej pol šiestej, kedy vystúpili väčšinou opoziční poslanci, prináša aspoň aké také ponuky na to, aby sa situácia dala pre ľudí zmierniť. No a tak, ako správne povedala pani poslankyňa Saková, krajiny Európskej únie robia opatrenia, dozvedeli sme sa aj z médií, čo robia Taliani, čo robia Česi, Španieli a tak ďalej. Áno, pracujú na kompenzáciách pre svojich ľudí, ale pán minister najmä doobeda ukazoval grafy a dáva tragikomické rady, ktoré sa pomaly stávajú virálom. Takže som rada, že aspoň pred osemnástou hodinou odznievajú v rozprave z úst opozičných poslancov nejaké náznaky riešenia a verím, že sa nimi bude ministerstvo hospodárstva zaoberať. Ďakujem.
Rajtár, Jozef, poslanec NR SR (2016-06-22):
Ďakujem za slovo, pán predsedajúci. Konštatujem, že vo všeobecnej rozprave boli dve vystúpenia, nebol podaný žiadny návrh. Prosím, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Jurinová, Erika, podpredsedníčka NR SR (2012-12-06):
Pán poslanec Duchoň.
Kolíková, Mária, poslankyňa NR SR (2024-01-19):
Ďakujem pekne. Máme tu navrhovateľa? Aha, áno, ďakujem pekne. Ja sa dnes zdržím pri treste domáceho väzenia, lebo ako tým si dovolím nadviazať na poslednú rečníčku, ako skrytú vec a chybu, ktorú považujem za vážnu chybu, ktorá je súčasťou tejto navrhovanej právnej úpravy. Ten masívny tlak na uplatňovanie trestu, ktorý v takejto šírke jednak nemá zmysel, a pre sudcu sú tu dané nové pravidlá, ktoré nikdy takto uplatňované neboli, že musí vždy vyhodnocovať trest domáceho väzenia pred trestom odňatia slobody. Takže ja si dovolím povedať aj na príklade a tým chcem poukázať na to, že takto rýchlo robiť takéto vzájomné veľké veci, že naraz sa mení toho, to množstvo ustanovení, ktoré sú principiálne pre uplatňovanie trestnej politiky, to znamená, tam sú návody pre sudcu, čo má ako robiť, menia sa tie návody, ako je sudca teraz zvyknutý, mení sa rozsah, v ktorom je už judikatúra, rozhodovacia činnosť, ktorú môže uplatňovať. Takže okrem toho, že my radikálne meníme sadzby, meníme škody, úplne iné tresty sú, ako boli doteraz, tak ešte meníme vlastne aj ten základný postup, podľa ktorého rozhoduje sudca. A plus chceme od neho, aby uplatňoval inštitúty, ktoré sa nikdy takto neuplatňujú, a to je ten trest domáceho väzenia. Jednoducho päťročný trest je hlúposť pre domáce väzenie. A naviac vlastne je tu, je tu povinnosť pre sudcu, napríklad aj keď je to tá taxa tri až osem rokov, alebo tri až desať rokov, ako maximálna vlastne trestná sadzby pre tie majetkové trestné činy alebo korupčné, tak on vždy vlastne by mal uvažovať o treste domáceho väzenia a vysvetliť, prečo ho nedá. A dokonca môže ísť na polovicu dole z tej... (Prerušenie vystúpenia časomerom.)
P. Paška, predseda NR SR: (2006-10-24):
Pán poslanec Minárik, nech sa páči, pán poslanec.
Laššáková, Jana, podpredsedníčka NR SR (2015-04-23):
Pán poslanec Lipšic, nech sa páči.
Vlčan, Samuel, minister pôdohospodárstva a rozvoja vidieka SR (2022-02-02):
Ďakujem za slovo. Vážený pán predsedajúci, vážené panie poslankyne, presnejšie, vážená pani poslankyňa (povedané so smiechom), vážení páni poslanci, cieľom predloženého návrhu je viacero zmien z aplikačnej praxe a jedným je zámer zmierniť nepremeranú... neprimeranú prísnosť platných ustanovení o tzv. milionárskych pokutách, čo vyplýva zo záväzkov z jedného z kilečiek ministerstva hospodárstva. Ďalším dôležitým cieľom je zaviesť predaj potravín po dátume minimálnej trvanlivosti. Zmyslom je, aby sa predchádzalo plytvaniu potravinami, ktoré sú ešte bezpečné a vhodné na ľudskú spotrebu. Na základe kompromisu medzi jednotlivými ministerstvami a organizáciami zastupujúcimi obchodníkov musí predaju potravín po uplynutí dátumu minimálnej trvanlivosti predchádzať ponuka aspoň jednej charitatívnej organizácii a to len pri predajcoch s predajnou plochou väčšou ako 400 metrov štvorcových. Túto osobitnú ponukovú povinnosť však nie je potrebné realizovať, ak má predajca potravín uzavretú zmluvu s charitatívnou organizáciou, na základe ktorej jej ponúka predmetné potraviny. Potraviny po uplynutí ich dátumu minimálnej trvanlivosti však nebude možné používať ako zložky pri výrobe potravín alebo pokrmov. Prvoradou podmienkou je, samozrejme, požiadavka na ich bezpečnosť. Predloženým návrhom zákona zároveň dochádza k vypusteniu povinného dodržiavania podielu poľnohospodárskych produktov a potravín vyrobených v Slovenskej republike pri listinnej alebo elektronickej propagácii a marketingu, pričom namiesto toho prevádzkovateľ bude povinný uviesť percentuálny podiel slovenských výrobkov z celkovej ponuky v letáku. V predloženom návrhu zákona sa ustanovuje aj legálna definícia pridomového hospodárstva. Nejde o zakotvenie nejakého nového druhu podnikania, je to chybná interpretácia, ktorá sa niekedy objavuje, ide len o explicitné pomenovanie existujúcej skupiny subjektov a jej vymedzenie ako pridomového hospodárstva, a to s cieľom zaviesť túto kategóriu, pre túto kategóriu povinnosť hlásiť údaje o svojej produkcii ministerstvu pôdohospodárstva. Účelom je získať lepší prehľad o výrobe a spracovaní poľnohospodárskych produktov a potravín živočíšneho pôvodu z vlastného chovu hospodárskych zvierat v týchto malých formách produkcie potravín. Vážený pán predsedajúci, vážená pani poslankyňa, vážení páni poslanci, vzhľadom na vyššie uvedené si vás dovoľujem požiadať o prerokovanie predloženého návrhu a jeho posunutie do druhého čítania. Ďakujem za pozornosť.
Pelegrini, Peter, poslanec NR SR (2010-10-20):
Ďakujem pekne. Vážený pán predseda, vážené panie poslankyne, páni poslanci, dovoľte mi, aby som v zmysle zákona Národnej rady Slovenskej republiky o rokovacom poriadku vystúpil k predloženému návrhu poslancov Národnej rady Slovenskej republiky na vydanie zákona, ktorým sa mení a dopĺňa zákon č. 564/2004 Z. z. o rozpočtovom určení výnosu dane z príjmov územnej samospráve a o zmene a doplnení niektorých zákonov v znení neskorších predpisov (tlač 124). Uvedený návrh bol doručený poslancom Národnej rady Slovenskej republiky v stanovenej lehote, čím boli splnené podmienky určené § 72 ods. 1 zákona o rokovacom poriadku. Predseda Národnej rady Slovenskej republiky posúdil uvedený návrh podľa § 70 ods. 1 zákona o rokovacom poriadku a podľa legislatívnych pravidiel ho zaradil na rokovanie 7. schôdze Národnej rady Slovenskej republiky. Ako spravodajca v prvom čítaní si osvojujem stanovisko, že predmetný návrh spĺňa z formálnoprávnej stránky všetky náležitosti návrhu zákona uvedené v § 67 a 68 zákona Národnej rady Slovenskej republiky o rokovacom poriadku, ako i náležitosti určené v legislatívnych pravidlách. Zo znenia predloženého návrhu zákona je zrejmý jeho účel. Všeobecná časť dôvodovej správy obsahuje informáciu o jeho cieli a že je v súlade s Ústavou Slovenskej republiky a ostatnými všeobecne záväznými právnymi predpismi, ako aj medzinárodnými zmluvami, ktorými je Slovenská republika viazaná. Osobitná časť obsahuje odôvodnenie jednotlivých ustanovení návrhu. Po rozprave odporučím, aby podľa § 73 ods. 3 písm. c) zákona o rokovacom poriadku Národná rada Slovenskej republiky uvedený návrh zákona prerokovala v druhom čítaní a aby ho v súlade s rozhodnutím predsedu pridelila na prerokovanie Výboru Národnej rady pre financie a rozpočet a Ústavnoprávnemu výboru Národnej rady Slovenskej republiky. Pán predseda, prosím, otvorte rozpravu.
M. Rehák, poslanec: (2006-12-13):
Podľa § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Návrh zákona bol doručený poslancom v zákonom ustanovenej 15-dňovej lehote pred schôdzou Národnej rady Slovenskej republiky, na ktorej sa uskutočňuje jeho prvé čítanie. Konštatujem, že uvedený návrh spĺňa z formálnoprávnej stránky všetky náležitosti uvedené v § 67 a § 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Zo znenia návrhu zákona je zrejmý účel navrhovanej úpravy. Všeobecná časť dôvodovej správy obsahuje informácie o cieli predloženého návrhu zákona, o súlade návrhu zákona s Ústavou Slovenskej republiky, ďalej o súvislostiach s inými zákonmi a medzinárodnými zmluvami a taktiež predkladá zhodnotenie súčasného stavu, ako i dôvod novej právnej úpravy. Dôvodová správa predkladá informáciu o tom, že návrh nebude mať dopad na štátny rozpočet, rozpočty obcí a vyšších územných celkov, na vznik alebo zánik pracovných miest, pracovných možností. Predpokladá sa dopad na podnikateľskú sféru a pozitívny dopad na životné prostredie. Osobitná časť dôvodovej správy obsahuje odôvodnenie jednotlivých ustanovení návrhu. Návrh zákona obsahuje doložku zlučiteľnosti s právom Európskej únie. Podľa tejto doložky je problematika návrhu zákona upravená v práve Európskych spoločenstiev a v práve Európskej únie. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku odporúčam, aby Národná rada Slovenskej republiky sa uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky zo dňa 16. októbra 2006 č. 212 podľa § 71 rokovacieho poriadku Národnej rady Slovenskej republiky navrhujem, aby návrh zákona prerokovali výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre hospodársku politiku a Výbor Národnej rady Slovenskej republiky pre pôdohospodárstvo, životné prostredie a ochranu prírody. Za gestorský výbor navrhujem Výbor Národnej rady Slovenskej republiky pre hospodársku politiku. Odporúčam, aby výbory predmetný návrh zákona prerokovali v druhom čítaní vo výboroch do 24. januára 2007 a v gestorskom výbore do 26. januára 2007. Pani predsedajúca, prosím, otvorte všeobecnú rozpravu.
Šíbl, Jaromír, poslanec NR SR (2021-09-30):
V rozprave bol podaný pozmeňujúci návrh pána poslanca Šudíka, dajte, prosím, hlasovať o tomto pozmeňujúcom návrhu.
Šmilňák, Martin, poslanec NR SR (2023-12-13):
Vážený pán predsedajúci, kolegyne, kolegovia, pán Krajčí, vy ste spomenuli, že ťažko prebiť pána Grendela, že mal takú skvelú reč a aj v súvislosti s pánom Jakabom, ale nie je to treba. My nemusíme nikoho prebíjať, mne sa páčilo zopár vecí, ktoré zazneli vo vašej reči. Vy ste spomenuli, že tieto „konsolidačné opatrenia“ zoberú priemernej rodine štvorčlennej tisíc eur za rok, čo sa nedá považovať za konsolidáciu, ale za, za také antirodinné opatrenie. Ďalej ste spomenuli, že na odvode, zdravotnom, chce vláda vytiahnuť z vrecák ľudí 400 miliónov, ale nehovorí vláda, že akým spôsobom tie peniaze použije, a či sa niečo v zdravotníctve zlepší, či sa dostaneme k lekárovi, lebo teraz keď potrebujem lekára, tak niekedy čakám dva, tri, štyri mesiace a neviem nájsť termín, a či tých 400 miliónov niekomu alebo niečomu pomôže. Ďalej ste, pán Krajčí, spomenul, že, že toto sú všetko krátkodobé veci, ale čo je pre nás dôležitejšie, či je to udržateľné, že čo bude po tom, čo bude o rok, o dva, či toto dokážeme udržať. Ja by som nehovoril, že toto je vláda zlodejov a, a, a klamárov a neviem čo, ja by som možno povedal, že majú predsa len v sebe trošku lásky. Táto vláda predsa v tých konsolidačných opatreniach sa s takou láskavosťou venuje zbrojárstvu a ozbrojovaniu a, a zbraniam, tam tie poplatky sú minimálne. A takisto by som povedal, že má aj pomerne veľkú lásku k tým takým zrýchľovákom a v rámci nich chce povedzme v zákone o športe sa venovať zbrojárstvu a zbrojárskemu priemyslu, čo je tiež také veľmi zaujímavé a tiež to hovorí o veľkej láske tejto vlády k povedzme k zbrojnému priemyslu. (Prerušenie vystúpenia časomerom.)
Luciak, Michal, poslanec NR SR (2022-10-04):
Vážený pán predseda, kolegyne, kolegovia, v rozprave vystúpili štyria poslanci. Pozmeňujúci návrh som podal ja a pani poslankyňa Hatráková. Keďže uplynulo 48 hodín od ich podania, nie je potrebné skracovať lehotu podľa § 83 ods. 4 rokovacieho poriadku. Najprv pristúpime k hlasovaniu o bodoch zo spoločnej správy, dajte preto, prosím, hlasovať o bode 1 bez odporúčania gestorského výboru. Dovolím si však upozorniť, že som podal pozmeňujúci návrh, ktorý rieši túto problematiku komplexnejším spôsobom.
Žiga, Peter, podpredseda NR SR (2024-02-28):
Na vaše vystúpenie evidujem tri faktické poznámky. Ako prvý pán poslanec Šmilňák.
Paška, Pavol, predseda NR SR (2013-06-18):
Reakcia, pán Matovič.
Kollár, Boris, predseda NR SR (2023-05-03):
Prosím, prezentujme sa a hlasujeme. (Hlasovanie.) Prítomných 142, za 127, proti 13, 1 sa zdržal, 1 nehlasoval. Konštatujem, že sme tento návrh schválili. Budeme pokračovať hlasovaním v prvom čítaní o vládnom návrhu zákona o premenách obchodných spoločností a družstiev. Je to tlač 1557, bod 23 schváleného programu. Opäť prosím poslanca Juraja Šeligu, aby uviedol hlasovanie. (Hlasovanie o vládnom návrhu zákona o premenách obchodných spoločností a družstiev a o zmene a doplnení niektorých zákonov , tlač 1557.)
Pellegrini, Peter, predseda NR SR (2015-01-30):
Pani poslankyňa Mezenská.
Šeliga, Juraj, podpredseda NR SR (2021-03-17):
Ďakujem pekne, pani poslankyňa, otváram všeobecnú rozpravu. Dostal som dve písomné prihlášky, od pána poslanca Dostála a pani poslankyne Pleštinskej. Preto vás poprosím, pán poslanec Dostál, nech sa páči, máte slovo v rozprave.
P. Paška, predseda NR SR: (2008-10-29):
vládny návrh zákona, ktorým sa mení a dopĺňa zákon č. 283/2002 Z. z. o cestovných náhradách v znení neskorších predpisov . Je to tlač 729. Spoločná správa výborov má č. 729a. Nech sa páči, pani ministerka.
P. Hrušovský, predseda NR SR: (2003-09-22):
(Hlasovanie.) 129 prítomných, 78 za, 2 proti, 47 sa zdržalo, 2 nehlasovali. Konštatujem, že návrh sme schválili. Na základe schváleného návrhu pristúpime k tretiemu čítaniu o vládnom návrhu zákona o geodézii a kartografii a o zmene a doplnení živnostenského zákona. Otváram rozpravu. Pýtam sa pánov poslancov, či sa chce niekto prihlásiť do rozpravy ústne, keďže som nedostal žiadne písomné prihlášky. Konštatujem, že nie je to tak. Vyhlasujem rozpravu za skončenú. Pristúpime k hlasovaniu o zákone ako o celku s odporúčaním gestorského výboru so schválenými a pozmeňujúcimi návrhmi, ktoré boli uvedené v spoločnej správy, predmetný návrh zákona, pán spoločný spravodajca... Schváliť. Prosím, prezentujme sa a hlasujme. (Hlasovanie.) 127 prítomných, 77 za návrh, 1 proti, 49 sa zdržalo. Konštatujem, že návrh sme schválili. Teraz poprosím pána poslanca Janiša, aby z poverenia gestorského výboru pre hospodárstvo, privatizáciu a podnikanie predniesol Národnej rade Slovenskej republiky návrhy na hlasovanie o prerokúvanom vládnom návrhu zákona o podmienkach premeny niektorých rozpočtových organizácií a príspevkových organizácií na neziskové organizácie poskytujúce všeobecne prospešné služby a ktorým sa mení a dopĺňa zákon č. 92/1991 Zb. o podmienkach prevodu majetku štátu na iné osoby, jednotlivé návrhy na hlasovanie. Najskôr ho prosím, aby predniesol návrhy, ktoré sú uvedené v spoločnej správe k prerokúvanému návrhu.
Paška, Pavol, predseda NR SR (2013-11-28):
Hlasujeme. (Hlasovanie.) 141 prítomných, 121 proti, 20 sa zdržalo. Návrh sme neschválili.
Chmelár, Marián, poslanec NR SR (2019-10-23):
Ďakujem za slovo. Vážené poslankyne a poslanci, dovoľte mi, aby som predniesol za poslancov strany Kotleba – Ľudová strana Naše Slovensko, za Mariana Kotlebu, Martina Beluského, Jany Nehézovej, Mariána Chmelára a Jána Kecskésa predložený návrh zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov. Hlavným cieľom predloženej novely zákona je zakomponovať princíp zásluhovosti do podmienok nároku na vyplácanie podpory v nezamestnanosti. Ďalšie vysvetlím v rozprave, do ktorej sa hlásim ako prvý.
Burian, Jozef, poslanec NR SR (2019-05-21):
Ďakujem pekne. Vážený pán predsedajúci, vážené panie poslankyne, páni poslanci, dovoľte, aby som ako spravodajca v prvom čítaní vystúpil k návrhu poslancov na vydanie zákona, ktorým sa dopĺňa zákon 461/2003 Z. z. o sociálnom poistení v znení neskorších predpisov a dopĺňa zákon č. 5/2004 Z. z. o službách zamestnanosti. V súlade s § 73 zákona o rokovacom poriadku som bol predsedníčkou výboru určený za spravodajcu tohto návrhu pod tlačou 1481. Súčasťou predloženého návrhu je aj stanovisko ministerstva financií, keďže návrh spĺňa podľa rokovacieho a legislatívnych pravidiel tvorby zákonov. V zmysle oprávneného na mňa ako spravodajcu vyplýva, že v rozprave budem navrhovať prerokovanie v druhom čítaní. V súlade s rozhodnutím Národnej rady, predsedu Národnej rady bol tento návrh zákona predložený ústavnoprávnemu výboru, výboru pre financie a rozpočet, pre hospodárske záležitosti a pre sociálne veci. A gestorom sa, gestorom bol určený výbor pre sociálne veci, ktorý návrh, návrh sa prerokoval na každom výbore a po ukončení teda rozpravy potom vystúpim ako k záverečnému alebo k tomu hlasovaniu o postúpení zákona do druhom čítaní. Poprosím vás, pán predseda, pán predsedajúci, otvorte rozpravu.
Sulík, Richard, predseda NR SR (2011-09-07):
Prosím, hlasujte teraz. (Hlasovanie.) Z prítomných 148 poslancov hlasovalo 81 za, 4 proti, 63 sa zdržalo. Národná rada pridelila návrh tohto zákona výborom, určila gestorský výbor a príslušné lehoty. Pokračujeme hlasovaním v prvom čítaní o vládnom návrhu zákona, ktorým sa mení a dopĺňa zákon č. 99/1963 Zb. Občiansky súdny poriadok v znení neskorších predpisov a ktorým sa menia a dopĺňajú niektoré zákony (tlač 455). Spravodajkyňou je členka ústavnoprávneho výboru poslankyňa Jana Laššáková. Prosím, uveďte hlasovanie.
Laššáková, Jana, podpredsedníčka NR SR (2015-11-27):
Nech sa páči.
Brixi, Otto, poslanec NR SR (2012-09-12):
Ďakujem pekne, pán predseda. V rozprave nevystúpil žiaden poslanec, rovnako nebol ani predložený žiaden procedurálny návrh, preto vás prosím, aby ste dali hlasovať o tom, že Národná rada Slovenskej republiky sa uzniesla podľa § 73 ods. 3 písm. c) zákona o rokovacom poriadku prerokovať predložený vládny návrh zákona v druhom čítaní.
V. Veteška, podpredseda NR SR: (2007-05-11):
Ako prvý pán poslanec Cabaj.
Bugár, Béla, podpredseda NR SR (2019-09-25):
Keby v mojom prípade to bolo tak, bol by som veľmi rád, ale bolo to naopak. (Povedané so smiechom a smiech v sále.) Takže najskôr budeme hlasovať o návrhu poslancov, ktorí navrhujú, aby sa voľba kandidátov na sudcov Ústavného súdu, (tlač 1664) vykonala tajným hlasovaním. Prezentujme sa a hlasujme. (Hlasovanie.) Prítomných 135, za 51, proti 82, zdržali sa 2 poslanci. Konštatujem, že návrh sme neschválili. Tým pádom, samozrejme, bude verejná voľba. Pristúpime k verejnému hlasovaniu o návrhu na voľbu kandidátov na sudcov Ústavného súdu Slovenskej republiky, a to použitím hlasovacieho lístka, na ktorom je uvedené meno a priezvisko hlasujúceho poslanca a poradové číslo poslanca. Po vyhlásení výsledkov verejného hlasovania, samozrejme, bude informácia aj o tom, kto ako hlasoval, nakoľko je to verejné hlasovanie. Platný je ten hlasovací lístok, na ktorom je označená alternatíva „za“ najviac o štyroch kandidátov. Hlasovanie o návrhu na voľbu kandidátov na sudcu Ústavného súdu Slovenskej republiky, tak ako viete, je možné voliť teda štyroch, to znamená, že u štyroch kandidátov je maximum možné uviesť „za“. V každom prípade pri každom mene treba naznačiť aj danú voľbu, to znamená, či hlasujete „za“, alebo sa „zdržiavate“. Takže, nech sa páči, pristúpime k hlasovaniu. ( Reakcie z pléna.) A zároveň vás chcem informovať – aj tých, ktorí sa poponáhľali –, že, samozrejme, naraz vykonáme aj tajné hlasovanie, to znamená na voľbu kandidátov na člena Regulačnej rady (tlač 1667). Pri tejto voľbe je možné na hlasovacom lístku označiť alternatívu „za“ najviac u dvoch kandidátoch. A znovu, platný je hlasovací lístok, kde, samozrejme, pri každom mene je označená voľba daného poslanca, či hlasuje „za“, „proti“ alebo sa „zdržiaval“. Takže pristúpime k týmto hlasovaniam, nech sa páči. (Hlasovanie o návrhu na voľbu kandidátov na sudcov Ústavného súdu Slovenskej republiky – nová voľba IV – tlač 1664, a o návrhu na voľbu kandidátov na člena Regulačnej rady , tlač 1667.) (Akt verejného a tajného hlasovania.)
Zmajkovičová, Renáta, podpredsedníčka NR SR (2014-10-14):
Pán poslanec Hlina bol posledný, ktorý bol prihlásený písomne do rozpravy. Pýtam sa, či sa chce niekto prihlásiť ústne. Pán poslanec Jánoš, jediný, uzatváram možnosť prihlásiť sa. Nech sa páči, pán poslanec Jánoš.
Érsek, Árpád, minister dopravy a výstavby SR (2017-09-14):
Ďakujem pekne.
Paška, Pavol, predseda NR SR (2012-09-19):
Pani poslankyňa Žitňanská.
M. Hort, podpredseda NR SR: (2010-03-05):
A prosím teraz spravodajkyňu z ústavnoprávneho výboru pani poslankyňu Janu Laššákovú, aby nás informovala o výsledku rokovania výborov o tomto návrhu zákona a aby odôvodnila návrh a stanovisko gestorského výboru. Nech sa páči.
Šeliga, Juraj, podpredseda NR SR (2020-09-16):
Prosím, prezentujme sa a hlasujme. (Hlasovanie.) Prítomných 129 poslancov, za 129, proti nikto, zdržal sa nikto a hlasovali všetci prítomní. Konštatujem, že Národná rada vyslovila súhlas s uvedenou zmluvou. Nasleduje hlasovanie o návrhu uznesenia k návrhu štátneho záverečného účtu Slovenskej republiky za rok 2019 . Je to tlač číslo 89. Poprosím pána poslanca Viskupiča z výboru pre financie a rozpočet, aby hlasovanie uviedol.
Laurenčík, Milan, podpredseda NR SR (2021-07-01):
Pán poslanec, nechajte pána poslanca reagovať. (Povedane súbežne s poslancom.)
P. Hrušovský, podpredseda NR SR: (2001-11-08):
Teraz nasleduje rokovanie o vládnom návrhu zákona, ktorým sa mení a dopĺňa zákona č. 380/1997 Z. z. o peňažných náležitostiach vojakov , ktorý z poverenia vlády Slovenskej republiky uvedie a odôvodní pán podpredseda vlády Fogaš. Pani poslankyne, odporúčam, keďže pán podpredseda vlády je aj ďalším predkladateľom z poverenia vlády návrhu zákona, ktorý prerokúvame na tejto schôdzi Národnej rady, aby uviedol aj ďalší návrh zákona, ktorého je predkladateľom, a potom by vystúpili spravodajcovia k návrhom zákonov. Je všeobecný súhlas? (Hlasy z pléna: Áno.) Pán podpredseda vlády, máte slovo. Ľ. Fogaš, podpredseda vlády SR: Ďakujem pekne, pán podpred-seda. Vážené pani poslankyne, vážení páni poslanci, predkladám vám na prerokovanie  návrh zákona, ktorým sa mení a dopĺňa zákon č. 380/1997 Z. z. o peňažných náležitostiach vojakov. Uvedený návrh je vypracovaný mimo Plánu legislatívnych úloh vlády na rok 2001. Je to iniciatíva navyše. Dôvodom jeho predloženia je potreba upresniť a doplniť ustanovenia tohto zákona tak, aby peňažné náležitosti boli poskytované v zodpovedajúcej výške a za činnosti, ktoré profe-sionálni vojaci aj vojaci základnej služby alebo náhradnej služby vykonávajú. Vypracovanie predloženého návrhu si vyžiadala aplikačná prax a potreba reagovať na zmenu zákona č. 3/1993 Z. z. o zriadení armády vykonanú zákonom č. 269/1999 Z. z. Predkladaný návrh zákona spresňuje druhy poskytovaných peňažných náležitostí a špecifikuje jednotlivé náhrady, ktoré majú byť profesionálnym vojakom poskytnuté. Aplikačná prax si vyžiadala upresnenie a doplnenie aj tých ustanovení, ktoré upravujú poskytovanie náhrad pri služobných cestách, najmä zahraničných. Preto sa ustanovuje poskytovanie výšky preddavku na túto cestu. Povinnosť jeho vyúčtovania a povinnosť profesionálneho vojaka otvoriť si účet v banke, na ktorom bude mať uložené prostriedky poskytnuté ako náhradu pri služobnej ceste. Návrh zákona dopĺňa platnú právnu úpravu peňažných náležitostí vojakov o ustanovenie upravujúce poskytovanie príplatkov príslušníkom vojenskej polície, príplatkov za výkon kontrolnej činnosti a príplatku príslušníkom útvaru rýchleho nasadenia. Dopĺňa sa tiež úprava poskytovania peňažných náležitostí vojakov základnej služby a náhrad-nej služby v čase, keď túto službu nevykonávali nepretržite a o úpravu poskytovania peňažných náležitostí profesionálnych vojakov, ustano-vených do funkcií v pozorovateľských misiách Organizácie spojených národov, kde ide najmä o to, že sme doteraz neboli schopní poskytnúť práve tým, ktorí mohli nasadiť vlastne život aj v reálnych podmienkach, náležité krytie. Vážené pani poslankyne, vážení páni poslanci, prosím vás, aby ste po prerokovaní predkladaného návrhu zákona tento návrh schválili a postúpili do tretieho čítania. Ďakujem pekne.
Jurinová, Erika, podpredsedníčka NR SR (2015-05-21):
Prosím vás, zapnite mikrofón pánovi ministrovi Jahnátkovi, bude reagovať na faktické poznámky. Nech sa páči.
Pellegrini, Peter, predseda NR SR (2023-11-22):
Chcem ešte pred tým, ako pristúpime k hlasovaniu, informovať spravodajcov, aj pána poslanca Richtera, aj pána poslanca Baláža, že pre zefektívnenie hlasovania musia sa prihlásiť na tú jednotku svojím preukazom, ale nebudú sa už musieť prihlasovať na zapnutie mikrofónu, ten bude z réžie zapnutý stále, a tým pádom aj moja funkcionalita na hlasovanie bude stále k dispozícii a pôjde to tak ako, bez nejakých prerušovaní, takže poprosím teraz, dámy a páni, pristúpime k hlasovaniu v druhom čítaní o vládnom návrhu zákona, ktorým sa dopĺňa zákon č. 296/2020 Z. z. o 13. dôchodku, ktorý prerokúvame v skrátenom legislatívnom konaní, tlač 29. Dávam teraz slovo spoločnému spravodajcovi z výboru pre sociálne veci, pánovi predsedovi tohto výboru, Jánovi Richterovi, aby hlasovanie uvádzal. (Hlasovanie o vládnom návrhu zákona, ktorým sa dopĺňa zákon č. 296/2020 Z. z. o 13. dôchodku a o zmene a doplnení niektorých zákonov v znení neskorších predpisov , tlač 29.)
Holečková, Martina, poslankyňa NR SR (2023-12-13):
Pán predsedajúci, ja by som vás chcela poprosiť, aby páni ministri, pokiaľ sú prítomní, nám nerušili schôdzu. My by sme veľmi kultivovane chceli diskutovať a navzájom sa počúvať. Budem vám veľmi vďačná, ak ich upozorníte. (Potlesk.)
Číž, Miroslav, podpredseda NR SR (2015-09-16):
Pán poslanec Lipšic.
Kadúc, Miroslav, poslanec NR SR (2015-02-12):
Ďakujem veľmi pekne za všetky reakcie. Ja by som chcel reagovať asi iba na pani Vaľovú. Ja som nenadával vám, ja som ani nepovedal, že sa tu tuneluje. Ja som sa pokúsil normálne vyjadriť nejaké znepokojenie nad tým, že tá štádia, na základe ktorej vláda sa rozhodla realizovať projekt PPP, má proste medzery, má chyby, má preklepy a stála 740 eur. To by sa proste nemalo stávať. A opakujem to, ak máte niekde zlé vstupy, tak je vysoko pravdepodobné, že budú zlé aj výstupy. A my sa tu bavíme o 6,3 mld. eur na 30 rokov. To je prvá poznámka. Druhá poznámka. Ja som pri vláde, pri moci nebol, ja som v parlamente teraz tretí rok, čiže k tomu argumentu, že mohol som to spraviť, sa vyjadrím. No nemohol som to spraviť. A ste povedali, že ja som ten projekt zatratil. No nezatratil som ho, ja som povedal, že ten projekt kľudne môže byť dobrý, len som veľmi úctivo požiadal toto plénum, aby schválilo uznesenie, ktorým bude vláda zaviazaná, aby zabezpečila prepracovanie tej štúdie s relevantnými číslami, celkom korektne. A neviem, akú hľadáte tam zasa chybu. A musím povedať, že mám k dispozícii všetky materiály, o ktorých som hovoril. Ktokoľvek, kedykoľvek môže prísť za mnou, môžeme o tom hovoriť, úplne v pohode, len aby sme naozaj spravili z tej nemocnie alebo z toho projektu niečo, čo má byť efektívne, reálne, nemá z toho byť tunel, ak vy ste hovorili, že to bude tunel predsa. A či je to ešte otvorené? No otvorené to je asi tak, že je lehota na predkladanie žiadostí o účasť do 27. 2. 2015, skončenie súťažného dialógu 30. 8., lehota na ponuky 15. novembra, vyhodnotenie ponúk 15. 12. 2015. Tu už sú dané presné termíny, ako sa to bude realizovať. Kde to máte otvorené?
Sulík, Richard, predseda NR SR (2010-12-02):
Ďakujem. Žiada si záverečné slovo spravodajca? Nie. Prerušujem rokovanie o tomto bode programu. Máme 10.45 hodiny, predsedovia troch poslaneckých klubov požiadali o 30-minútovú prestávku pred voľbou, pred hlasovaním o 11.30 hodine. Začneme teda s ďalším bodom, o 11.00 hodine spravíme tú požadovanú prestávku. Poprosím pána Hrušovského, keby sa mohol dostaviť do rokovacej miestnosti, keďže navrhovateľom ďalšieho bodu som ja. Takže na chvíľku prerušujem rokovanie, dokým príde pán Hrušovský. Takže ctení kolegovia, nebude to zrejme tak jednoduché, vyhlasujem teraz prestávku do 11.30 hodiny a o 11.30 hodine budeme pokračovať hlasovaním o dvoch prerokovaných bodoch a po hlasovaní budeme pokračovať tajnou voľbou generálneho prokurátora, potom o 14.00 hodine ďalej. Ďakujem vám pekne. (Prestávka do 11.30 hodine) (Po prestávke.)
Kolíková, Mária, ministerka spravodlivosti SR (2021-05-10):
Vážený pán predsedajúci, vážené pani poslankyne, vážení páni poslanci, na základe všetkého, čo tu dnes bolo vyslovené, ja si vás dovoľujem požiadať o prejavenie mi dôvery, a to tým, že zahlasujete proti uzneseniu na vyslovenie mi nedôvery. Verím, že všetky podozrenia zo zneužívania funkcie boli rozptýlené, sme vládou zmeny, ktorá potrebuje reformu justície dokončiť. Slovensko to potrebuje, aby bolo spravodlivé, je pred nami naozaj ešte veľký kus práce. Dovoľujem si vás požiadať o vyjadrenie podpory, samozrejme, že nie som bez chyby. Ale myslím si, že som nič také závažné neurobila, čo by malo byť dôvodom na vyvodenie politickej zodpovednosti. Dúfam, že som vás presvedčila, že mám legitimitu uchádzať sa o vašu dôveru. Len spolu to dokážeme, aby som mohla urobiť reformu justície a ja potrebujem cítiť, že mám na to silný mandát. Bez silného mandátu je málo pravdepodobné, že zmena bude a zmena bude úspešná. Preto si vás dovoľujem požiadať o vašu podporu, o vyjadrenie dôvery, a to tým, že budete hlasovať proti vysloveniu nedôvery. Ďakujem pekne. (Potlesk.)